ఈశ్వరీదేవి మఠం

ఈశ్వరీదేవి మఠం అనేది ఆంధ్రప్రదేశ్ రాష్ట్రంలోని వైయస్ఆర్ జిల్లాలోని బ్రహ్మంగారి మఠంలో ఉన్న ఒక ప్రసిద్ధ పుణ్యక్షేత్రం. ఇందులో శ్రీ వీరబ్రహ్మేంద్ర స్వామి సజీవ సమాధి స్థలం, శ్రీ ఈశ్వరీదేవి జీవ సమాధిలు ఉన్నాయి. పోతులూరి వీరబ్రహ్మేంద్ర స్వామి మనవరాలు ఈ ఈశ్వరీదేవి. ఈశ్వరీదేవి గోవిందస్వామి (పోతులూరి వీరబ్రహ్మేంద్ర స్వామి పెద్ద కుమారుడు), గిరిమాంబ వంశస్థురాలు. ఆమె గోవిందస్వామి పెద్ద కుమార్తె, ఆమె తోబుట్టువులు కాశమాంబ, కలమాంబ, శరవమాంబ, శంకరమాంబ.

 కాలజ్ఞానం, అద్భుతాలు 
పోతులూరి వీరబ్రహ్మేంద్ర స్వామి వలె, ఆమె కూడా కాలజ్ఞానం, వీరబ్రహ్మేంద్ర కాలజ్ఞానం, అద్వైత సిద్ధాంతాన్ని ప్రబోధించింది. ఈశ్వరమ్మ వారు రాసిన కాలజ్ఞానం కొంగల రామపురం, కోన సముద్రం గ్రామాలలో చూడవచ్చు, దేవాలయాలలో రోజువారీ పూజలు అందుకుంటున్నాయి. ఈశ్వరీ దేవి అమ్మవారికి ప్రధాన శిష్యులు చాటుకొండ చెంగయ్య శెట్టి, యోగి సుబ్బయ్యచార్యులు, అమ్మవారితో భారతదేశమంతా పర్యటించారు. బద్వేల్ గ్రామంలో బ్రహ్మరాక్షసికి చేసిన శాప విమోచనం, వినుకొండ గ్రామంలో నీళ్లతో దీపాలు వెలిగించడం వంటి అద్భుతాలు చేసింది.

 మూలాలు 

వర్గం:వైఎస్ఆర్ జిల్లా కడప పుణ్యక్షేత్రాలు